༄༅༔ ༔སྒྲུབ་ཆེན་བཀའ་བརྒྱད་ལས་གཙོ་བོའི་བསྟོད་པ་ཡོད༔ ཨེ་མ་ཧོ༔ བཅོམ་ལྡན་ཆེ་མཆོག་ཧེ་རུ་ཀ༔ ཤིན་ཏུ་མི་བཟད་འབར་བའི་སྐུར་སྟོན་པ༔ སྐུ་མདོག་མཐིང་ནག་མི་འགྱུར་ཆོས་ཀྱི་སྐུ༔
དབུ་ནི་ཉེར་གཅིག་ལྷུན་གྱིས་འགྲུབ༔ ཐུགས་རྗེ་ཅན་གྱིས་འགྲོ་ཀུན་ཁྱབ་པར་གཟིགས༔ དབུ་སྐྲ་ཁམ་ནག་གྱེན་དུ་འཁྱིལ་བ་ནི༔ སྲིད་པ་གསུམ་ལས་རྣམ་པར་རྒྱལ་བའི་རྟགས༔ ཞེ་གཉིས་ཕྱག་ནི་འབྲས་བུ་
མངོན་སངས་རྒྱས༔ ཞབས་བརྒྱད་བརྐྱང་བསྐུམ་དྲེགས་པ་ཐམས་ཅད་མནན༔ སྐུ་སྟོད་ཚངས་པའི་གཡང་གཞི་གསོལ་བ་ནི༔ འབྲས་བུ་ལོངས་སྤྱོད་རྫོགས་སྐུ་བརྙེས་པའི་རྟགས༔ སྐུ་སྨད་སྟག་གི་ཤམ་
ཐབས་བསྣམས་པ་ནི༔ འབྲས་བུ་སྤྲུལ་པ་ཆེན་པོའི་སྐུ་བརྙེས་རྟགས༔ གླང་ཆེན་ཀོ་རློན་ན་བཟའ་གསོལ་བ་ནི༔ འབྲས་བུ་ཆོས་ཀྱི་སྐུ་མཆོག་བརྙེས་པའི་རྟགས༔ ཐོད་པ་མང་པོས་སྐུ་ལ་བརྒྱན་པ་ནི༔ དུས་
གསུམ་སངས་རྒྱས་བསྙེན་བསྐུར་མཛད་པའི་རྟགས༔ སྦྲུལ་ནག་སྟོང་གི་གདེངས་ཀས་བརྒྱན་པ་ནི༔ ཀླུ་རྒྱལ་ཐམས་ཅད་དབང་དུ་བསྡུས་པའི་རྟགས༔ ཐལ་ཆེན་ཁྲག་ཞག་ཐིག་ལེས་བརྒྱན་པ་ནི༔ མ་མོ་
མཁའ་འགྲོ་འབངས་སུ་འཁོལ་བའི་རྟགས༔ ཡང་སངས་རྒྱས་པའི་དཔལ་ཆེན་ངོ་མཚར་ཅན༔ ཆེ་མཆོག་ཧེ་རུ་ཀ་ལ་ཕྱག་འཚལ་བསྟོད༔ གཙོ་བོ་ཆེ་མཆོག་ཧེ་རུ་ཀ་ལ་བསྟོད་པའོ༔ ས་མ་ཡཱ༔ རྒྱ་རྒྱ་རྒྱ༔

རིག་འཛིན་རྒོད་ཀྱི་ལྡེམ་འཕྲུ་ཅན་གྱི་གཏེར་མའོ༔ བཀྲ་ཤིས་པར་གྱུར་ཅིག།